Ida Kamińska
Ida Kamińska (18. septembar 1899 - 21. maj 1980) bila je poljska glumica jevrejskog porijekla, poznata kao jedna od najuglednijih ličnosti teatra na jidišu. 

Rođena je u Odesi u uglednoj glumačkoj porodici, te se glumi posvetila od najranijeg djetinjstva. U Poljsku se doselila zajedno sa svojim prvim mužem, glumcem Zygmuntom Turkowom sa kojim će imati kćer Ruth, ali i osnovati Jevrejski teatar u Varšavi. Za vrijeme njemačke invazije u jesen 1939. godine, bojeći se antisemitskih progona, Kaminska je sa porodicom prebjegla u Lavov koji je završio pod sovjetskom vlašću. To joj je omogućilo da preživi Holokaust koji će odnijeti živote njene rodbine. Nakon rata je uložila izuzetan trud da obnovi Jevrejski teatar. Godine 1966. je stekla svjetsku slavu nastupom u hvaljenom čehoslovačkom filmu Obchod na korze gdje je tumačila lik Jevrejke koja postaje žrtvom Holokausta. Dvije godine kasnije je, iz protesta zbog "anticionističke" kampanje tadašnjih komunističkih vlasti, emigrirala je u Izrael, a potom ostatak života provela u New Yorku.

Vanjske veze

 

Ida Kaminska and Meir Melman papers at the YIVO Archives
Friends of Ida Kaminska Theatre Foundation archives at the American Jewish Historical Society

Poljske teatarske glumice
Poljske filmske glumice